بەھمەن قوبادی

بەھمەن قوبادی (لەدایکبووی ١ی شوباتی ١٩٦٩) دەرھێنەرێکی کوردە. فیلمەکانی بەھمەن قوبادی لە فێستیڤاڵەکان و کێبەرکێکاندا خەڵاتی زۆریان گرتووە. لە ساڵی ٢٠٠٠ کۆمپانیای مژفیلمی (Mij Films) دامەزراندووە.

 ژیان 
بەھمەن لە ساڵی ١٩٦٩ لە شاری بانە لەدایکبووە. لە ساڵی ١٩٨١، ماڵیان چۆتە سنە، لەوێ بڕواننامەی دبلۆمی بەدەستھێناوە. لەپاشان چۆتە تاران، لەوێ بەشی لە کۆلێژی دەنگ و ڕەنگ دەستی بەخوێندنکرد بەڵام تەواوینەکرد.ژیاننامە و بەرھەمەکانی بەھمەن قوبادی، ماڵپەڕی مژ فیلم، ٢٤ی ئایاری ٢٠٢٠ ھێنراوە.

بەھۆی کارە ھونەرییەکانییەوە ئەوا قوبادی ناتوانیت بچێتەوە ئێران، ھاوکات ڕێگری لە دایکیشی کراوە کە بچێتە لای،دایکی بەھمەنی قوبادی لە تاران دەستگیرکرا، ماڵپەڕی ئاوێنە، ٢٢ی ئەیلوولی ٢٠١٩ بڵاوکراوەتەوە. لەم بارەیەوە قوبادی وتوویەتی، «شەرم بۆ ئێوە (ڕێژیمی ئێران) کە ئیجازەی چوونەدەرەوەی دایکی ماندوو و زەحمەتکێشمتان نەدا، ھەتاکوو دوای ماوەیەکی دوورودرێژ، بیبینم. ئێوە زۆر لە مرۆڤایەتی و ویژدان بەدوورن. وەھا ڕێژیمێکی گەندەڵ، ترسنۆک و درۆزن، ڕێگایەکی جگە لە لەنێوچوون نییە. شەرم بۆ ھەمووتان».دایکی "بەھمەن قوبادی" لە فڕۆکەخانەی نێونەتەوەیی خومەینیی تاراندا دەسبەسەر کرا، ماڵپەڕی کوردپا، ٣١ی خەرمانانی ٢٧١٩ی کوردی بڵاوکراوەتەوە.

 ژیانی پیشەگەری 
لە سەرەتادا، قوبادی دەستیکرد بە وێنەگرتنی کورتە فیلمی ٨ ملیلمی. لە ساڵی ١٩٩١، یەکەم کورتە فیلمی بەناوی «ژ» وەکوو ژیان دەرھێنا، دواتر لە ساڵانی ١٩٩١ بۆ ٢٠٠٠ خەریکی دەرھێنانی کورتە فیلمی دیکە بووە.

لە ساڵی ١٩٩٩، وەک یاریدەدەری دەرھێنەر عەباس کیاڕۆستەمی لە فیلمی (The Wind Will Carry Us) بەشداربووە.Full cast and crew for Bad ma ra khahad bord, IMDd. Retrieved November 10, 2012 لە ساڵی ٢٠٠٠، کۆمپانیای مژفیلمی دامەزراند لەپێناو بەرھەمھێنانی فیلم لەسەر نەتەوە جیاوازەکانی ئێران. لە ساڵی ٢٠٠٠، فیلمی کاتێک بۆ مەستیی ئەسپەکان دەرھێنا کە بووە یەکەم کاری ئەو وەک دەرھێنانی فیلمێکی درێژ،ژیان و فیلمۆگرافی بەھمەن قوبادی ، ماڵپەڕی مژ فیلم، ڕۆژی ٢٤ی ئایاری ٢٠٢٠ ھێنراوە. ھەروەھا بووە یەکەم فیلمی بەرھەمھێنراوی کوردی لە ئێران،Peter Scarlet. Kurdish Director, Stuck Between Iraq and Iran, The New York Times, December 16, 2007. Retrieved November 10, 2012 فیلمەکە بووە براوەی خەڵاتی کامێرای زێڕین لە فیستیڤاڵی فیلمی کان. دوای ئەو فیلمە ئەوا لە ساڵی ٢٠٠٤، فیلمی کیسەڵەکانیش دەفڕن دەرھێنا کە بووە براوەی خەڵاتەکانی گلاس بیر و پیس فیلم لە فیستیڤاڵی نێونەتەوەیی فیلمی بەرلین، ھەروەھا بووە براوەی خەڵاتی گۆڵدن شێل لە فیستیڤاڵی نێونەتەوەیی فیلمی سان سێبەستیان.Awards for Lakposhtha parvaz mikonand, IMDd. Retrieved November 10, 2012 لە ساڵی ٢٠٠٦، فیلمی نیوە مانگی دەرھێنا کە بووە براوەی خەڵاتی گۆڵدن شێل لە فیستیڤاڵی نێونەتەوەیی فیلمی سان سێبەستیان، لە فیلمەکە ھەریەکە لە ئەکتەرانی ئێرانی گوڵشیفتە فەراھانی، حەسەن پورشیرازی و ھەدیە تەھرانی ڕۆڵیان گێرا.Jeannette Catsoulis. Harsh Realities and Mystical Power, The New York Times, December 14, 2007. Retrieved November 10, 2012

لە ساڵی ٢٠٠٦، لەلایەن (Index on Censorship) خەڵاتی خەڵاتی فیلمی ئێندێکسی پێدرا لەبەرامبەر بەشدارییە بەنرخەکانی لەبابەتی ئازادی ڕادەربڕین لە فیلمی کیسەڵەکانیش دەفڕن.  لە ئەیاری ٢٠٠٩، خەڵاتی (Un Certain Regard) پێدرا کاتێک فیلمی کەسێک لە پشیلە ئێرانیەکان ھەواڵی نیە لە فیستیڤاڵی فیلمی کان نمایشکرد، فیلمەکە بە زمانی فارسییە و سەبارەت بە مۆسیقای قەدەغەکراوی لاوانی ئێستای ئێران.

لە ساڵی ٢٠١٥، بەھمەن دوو فیلمی بەڵگەنامەیی بەناوەکانی ئاڵای بێ وڵات و ژیان لەسەر سنوور دەرھێنا.

 فیلمۆگرافی 

 وەک دەرھێنەر 
 فیلم ساڵتێبینی"ژ" وەکوو ژیان١٩٩١کورتە فیلمگوڵباجی ١٩٩١ کورتە فیلملە ڕوانگەیەکی دیکەوە ١٩٩١ کورتە فیلمسەرباز "م. حوسەینی"١٩٩٢کورتە فیلمتەنیا لە یەک نیگادا١٩٩٢کورتە فیلمبەربان١٩٩٢کورتەفیلمسەرتاشخانە١٩٩٣کورتەفیلمپانتۆڵ١٩٩٣کورتەفیلمکۆترەکەی نادر فڕی١٩٩٤کورتەفیلمئەو پیاوە ھات١٩٩٥کورتەفیلمژیان لە ناو مژ١٩٩٥کورتەفیلمدیسان باران لەگەڵ گۆرانی ١٩٩٥ کورتە فیلمسەربازێک بە ناو "ئەمین" ١٩٩٦ کورتە فیلموەکوو دایک ١٩٩٦ کورتە فیلمماسی خودا ١٩٩٦ کورتە فیلممیوانی ١٩٩٦ کورتە فیلمدەنگ ١٩٩٦ کورتە فیلمژین لە مژ  ١٩٩٧ کورتە فیلمگۆرانییەکانی کچانی دونیا ١٩٩٧ کورتە فیلمکیوسکی تەلەفوون ١٩٩٧ کورتە فیلمکاتێک بۆ مەستیی ئەسپەکان ٢٠٠٠فیلمی درێژجێھێڵراو لە عێراق ٢٠٠٢فیلمی درێژئاوازەکانی وڵاتە دایکیەکەم٢٠٠٢فیلمی درێژشەڕ تەواوبوو ٢٠٠٣ کورتە فیلمدەف ٢٠٠٣ کورتە فیلمکیسەڵەکانیش دەفڕن ٢٠٠٤فیلمی درێژنیوەمانگ ٢٠٠٦فیلمی درێژکەسێک لە پشیلە ئێرانییەکان ھەواڵی نییە ٢٠٠٩فیلمی درێژوەرزی کەرگەدەن ٢٠١٢فیلمی درێژئاڵای بێ وڵات٢٠١٥بەڵگەنامەژیان لەسەر سنوور٢٠١٥بەڵگەنامە

 وەک ئەکتەر 
لە ساڵی ٢٠١٩، لە فیلمی تۆڕی نێتفلێکس، ئێرلەندییەکە وەک میوانێکی تایبەت بە ڕۆڵێکی کورت بەشداربوو، فیلمەکە لەدەرھێنانی ماڕتن سکۆڕسێزی،بەھمەن قوبادی لە فیلمێکدا رۆڵ دەبینێت ، ماڵپەڕی بنکەی ڕووناکبیری گەلاوێژ، ٣٠ی تشرینی دووەمی ٢٠١٩ بڵاوکراوەتەوە. لە دیمەنەکە قوبادی خەریکی سازکردنی ئایسکرێمێکە بۆ جیمی ھۆفا. قوبادی ئەوەشی ئاشکرا کردووە کە خۆی حەزی بە نواندن نییە، ئەوکارەشی کردووە لەبەر سکۆڕسێزی و ئال پاچینۆ بووە. دواتر فیلمەکە پاڵێوراوکرا بۆ باشترین فیلم لە خەڵاتەکانی ئۆسکار.

 ئەمانەش ببینە 
 سینەمای کوردی
 یەڵماز گونەی

 سەرچاوەکان 

 بەستەرە دەرەکییەکان 
 بەھمەن قوبادی لە بنکەدراوەی ئینتەرنێتیی فیلمەکان
ماڵپەڕی کۆمپانیای مژ فیلمز 

پۆل:زیندووان
پۆل:بەھمەن قوبادی
پۆل:کوردەکانی ڕۆژھەڵاتی کوردستان
پۆل:دەرھێنەرانی فیلمی ئێرانی
پۆل:سیناریۆنووسانی ئێرانی
پۆل:کورد
پۆل:لەدایکبووانی ١٩٦٩
پۆل:دەرھێنەرانی فیلمی کورد
پۆل:خەڵکی بانە